Med den nye fabrik, vil Sæby-Fiskeindustri kunne producere op mod 200 millioner dåser makrel om året. Grunden til, at virksomheden har besluttet sig for at bygge nyt nu, ligger i at der allerede er indgået kontrakter på 110 millioner dåser makrel for 2015, hvilket betyder at der ikke kan produceres mere på den nuværende fabrik. - Det er ledelsens vurdering, at efterspørgslen efter makrelkonserves vil være stigende, også de kommende år, og der er derfor behov for at gennemføre fabriksudvidelsen, siger administrerende direktør, Henrik Mikkelsen i en pressemeddelelse. Når den nye fabrik er fuldt udbygget, kan det betyde arbejde til 50 yderligere uderover de 215 fabrikken i dag har ansat. Fabrikken skal stå klar til sommeren 2016.

Referat:
Der er så meget gang i produktion og salg af dåsemakrel, at Sæby Fiske-Industri nu har besluttet at bygge ny fabrik for at kunne fordoble produktionskapaciteten. Det kan i sidste ende betyde 50 nye arbejdspladser til Sæby.